b'\n_START_ARTICLE_\n\xc4\x8car lesa\n_START_PARAGRAPH_\n\xc4\x8car lesa je ve\xc4\x8ddnevna pireditev, posve\xc4\x8dena spodbujanju rabe slovenskega lesa v industriji. Poteka vsako leto od 2009 dalje, spremlja pa jo razstava izdelkov \xc5\xa1tudentov lesarstva._NEWLINE_Na pobudo profesorja patologije lesa in mikologa Franca Pohlevna se je izoblikovala zamisel o prireditvi, ki bi poudarjala pomen lesa za \xc4\x8dloveka iz ve\xc4\x8d vidikov: kot ponor ogljikovega dioksida in kot topel, trajen, a biorazgradljiv in vsestransko uporaben material, ki ga ima Slovenija v izobilju, zaradi \xc4\x8desar ima tudi simbolno vrednost. \xc4\x8car lesa je bil prvi\xc4\x8d prirejen 13. maja 2009 v Cankarjevem domu; ob tej prilo\xc5\xbenosti so razglasili mednarodni dan lesa. V javnosti je bil dobro sprejet, zato se je s\xc4\x8dasoma raz\xc5\xa1iril na ve\xc4\x8d prizori\xc5\xa1\xc4\x8d. Franc Pohleven je bil imenovan za predsednika organizacijskega odbora prireditve, prireditelja sta bila Svet za les in Oddelek za lesarstvo Biotehni\xc5\xa1ke fakultete Univerze v Ljubljani z Ministrstvom za okolje in prostor, kasneje so se pridru\xc5\xbeili tudi drugi: Zveza lesarjev Slovenije, Gozdarski in\xc5\xa1titut Slovenije, Botani\xc4\x8dni vrt Univerze v Ljubljani, Dru\xc5\xa1tvo in\xc5\xbeenirjev in tehnikov lesarstva Ljubljana, Slovenska gozdno-lesna tehnolo\xc5\xa1ka platforma, Visoka \xc5\xa1ola za dizajn, In\xc5\xa1titut za lesarstvo in trajnostni razvoj, Razvoj genetskega monitoringa gozdov ter podporniki Cankarjev dom, Mestna ob\xc4\x8dina Ljubljana, Zbornica za arhitekturo in prostor Slovenije, Marko \xc4\x8crtanec, Arboretum Vol\xc4\x8dji Potok. \xc4\x8castno pokroviteljstvo nad prireditvijo je 2009-2012 prevzel predsednik republike Danilo T\xc3\xbcrk._NEWLINE_Leta 2014 so bili nekateri izdelki predstavljeni tudi na razstavi v Rimu.'